cyanic-selkie/wikianc huggingface dataset:
Star Wars
Star Wars: Clone Wars (2003)
Star Wars: Clone Wars wie in tekenfilmsearje dy't trije seizoenen rûn, fan 2003 oant en mei 2005. De rige waard makke nei it útkommen fan 'e film Star Wars: Episode II – Attack of the Clones yn 2002 en borduerret fuort op 'e Kloane-oarloggen, wêrfan't it begjin yn dy film toand wurdt. De searje folget de aventoeren fan ferskate Jedi-ridders dy't, stipe troch de kloansoldaten, de striid oanbine mei de Sith en de androïdelegers fan 'e Konfederaasje fan Unôfhinklike Stelsels. De ferhaallinen wiene bedoeld as oanrin nei de film Star Wars: Episode III – Revenge of the Sith, dy't doe noch net útkommen wie.
Der waarden yn totaal 25 ôfleverings fan 'e searje makke, dy't yn 'e earste beide seizoenen elts 2 oant 3 minuten lang wiene, mar de fiif ôfleverings fan seizoen 3 hiene in spyldoer fan 12 minuten it stik. Star Wars: Clone Wars waard oarspronklik útstjoerd op it Cartoon Network en wûn twaris de Emmy Award foar bêste animaasjeprogramma. Nei de oername fan Lucasfilm troch Disney yn 2012 gie men mei it Star Wars-ferhaal in oare kant út en sûnt wurde de foarfallen yn Star Wars: Clone Wars net mear beskôge as behearrend ta de Star Wars-kanon.
Star Wars: The Clone Wars (2008)
Star Wars: The Clone Wars wie de earste tekenfilmsearje dy't troch Star Wars-betinker George Lucas sels produsearre waard fia de spesjaal dêrfoar oprjochte tekenfilmstudio Lucasfilm Animation. De searje spilet tusken Star Wars: Episode II – Attack of the Clones en Star Wars: Episode III – Revenge of the Sith yn, en folget de aventoeren en ferrjochtings fan Anakin Skywalker (Matt Lanter), Obi-Wan Kenobi (James Arnold Taylor) en oare Jedi-ridders ûnder de Kloane-oarloggen. De lange tekenfilm Star Wars: The Clone Wars, dy't yn 2008 yn 'e bioskopen útbrocht waard, tsjinne teffens as pilotôflevering foar dizze searje.
Star Wars: The Clone Wars wie in langrinnende searje, dêr't 133 ûnderskate ôfleverings fan makke waarden fan likernôch 22 minuten it stik, ferdield oer seis tillefyzjeseizoenen fan 2008 oant en mei 2014. Dêrfan waarden de earste fiif seizoenen útstjoerd troch it Cartoon Network, wylst it sechsde publisearre waard fia de streamingtsjinst Netflix. In sânde seizoen waard nei in hiaat fan seis jier yn 2020 makke en ferspraat fia Disney+, de eigen streamingtsjinst fan The Walt Disney Company. De ôfleverings fan 'e lêste beide seizoenen, dy't har net mear hoegden te hâlden oan tillefyzjeskema's, hiene in langere spyldoer, fan tusken de 24 en 26 minuten. Star Wars: The Clone Wars wûn 5 Emmys.
Star Wars: Rebels
Star Wars: Rebels is de earste kompjûteranimearre tekenfilmsearje fan 'e Star Wars-franchise, dy't fan 2014 oant en mei 2018 fjouwer seizoenen lang rûn en oarspronklik útstjoerd waard op it tillefyzjekanaal Disney XD. De searje folget in groepke fersetsstriders fan it Rebelleferbûn, ûnder wa de jonge Ezra Bridger, by harren aventoeren yn 'e jierren dy't foarôfgean oan 'e foarfallen yn 'e film Star Wars: Episode IV – A New Hope. Der waarden yn totaal 75 ôfleverings makke, ynklusyf in koarte tillefyzjefilm mei de spyldoer fan in oere as pilotôflevering fan elts seizoen. Dat wiene: Spark of Rebellion (2014), The Siege of Lothal (2015), Steps into Shadow (2016) en Heroes of Mandalore (2017). Star Wars: Rebels wûn twaris de Saturn Award foar bêste animearre searje of film op 'e tillefyzje.
Star Wars: Blips
Star Wars: Blips is in tekenfilmsearje út 2017, dy't makke waard ta promoasje fan 'e film Star Wars: Episode VIII – The Last Jedi. Der waarden acht ôfleverings fan 'e searje makke, dy't fan maaie oant septimber 2017 fergees ferspraat waarden fia YouTube. De searje giet oer androïden lykas BB-8 en R2-D2, en teffens oer porgs, fûgel-eftige bisten fan 'e planeet Ahch-To út 'e film The Last Jedi.
Star Wars: Foces of Destiny
Star Wars: Forces of Destiny is in tekenfilmsearje dy't twa seizoenen rûn, fan 2017 oant 2018. Der waarden yn totaal 32 ôfleverings makke, dy't elts 2 oant 3 minuten lang wiene. De ferhalen spilen yn ferskate tiidrekken fan it Star Wars-hielal en giene oer de froulike personaazjes út 'e franchise, lykas prinsesse Leia, Padmé Amidala, Jyn Erso, Ahsoka Tano, Rey, Sabine Wren, Hera Syndulla, Qi'ra en Rose Tico. Krekt as Star Wars: Blips waard ek Star Wars: Forces of Destiny ferspraat fia YouTube.
Star Wars: Galaxy of Adventures
Star Wars: Galaxy of Adventures is in tekenfilmsearje foar bern dy't fan 2018 oant en mei 2020 twa seizoenen rûn. Der waarden yn totaal 55 ôfleverings fan makke, elts mei in spyldoer fan likernôch 3 minuten it stik. De searje makke gebrûk fan in stilearre foarm fan animaasje om wichtige sênes út 'e Star Wars-franchise op 'e nij stal te jaan, mei in ynliedende voice-over troch Dante Basco en fierders audio fan 'e oarspronklike live-actionfilms. Star Wars: Galaxy of Adventures waard ferspraat fia it YouTube-kanaal fan 'e webside StarWarsKids.com.
Star Wars: Resistance
Star Wars: Resistance is in 3D-kompjûteranimearre tekenfilmsearje foar bern dy't fan 2018 oant en mei 2020 twa seizoenen rûn. De searje spilet yn it tiidrek fan 'e opkomst fan 'e Earste Oarder, koart foàr en ek tagelyk mei de foarfallen út 'e films Star Wars: Episode VII – The Force Awakens en Star Wars: Episode VIII – The Last Jedi. De ferhalen folgje de aventoeren fan Kazuda Xiono, in piloat fan it Ferset. Star Wars: Resistance bestie út 40 ôfleverings fan 22 minuten it stik, oanfolle mei 12 koarte filmkes mei in spyldoer fan inkele minuten. De haadsearje waard foar it earst útstjoerd op 'e tillefyzjestjoerders Disney Channel en Disney XD, wylst de koarte filmkes yn desimber 2018 fergees fia it YouTube-kanaal fan it Disney Channel ferspraat waarden. Star Wars: Resistance wûn yn 2019 de Saturn Award foar bêste animaasjesearje op 'e tillefyzje.
Star Wars: Roll Out
Star Wars: Roll Out is in tekenfilmsearje foar bern dy't ien seizoen rûn, fan 2019 oant en mei 2020. Der waarden yn totaal 16 ôfleverings makke, mei in spyldoer fan inkele minuten it stik. De filmkes jouwe de haadpersoanen fan 'e Star Wars-franchise wer yn bolfoarm, sa't de androïde BB-8 der altyd al útsjocht, en meitsje fierders gebrûk fan in bernefreonlike cut-outanimaasjestyl. Star Wars: Roll Out waard ferspraat fia de webside en it YouTube-kanaal fan StarWarsKids.com.
Star Wars: Galaxy of Creatures
Star Wars: Galaxy of Creatures is in tekenfilmsearje foar bern dy't yn 2021 ien seizoen rûn. Der waarden 12 ôfleverings makke, dy't elts in spyldoer hiene fan inkele minuten. De filmkes folgje de androïde SF-R3 ("Aree") wylst er by syn reizen troch it Stjerrestelsel kennis opdocht oer de fauna fan ûnderskate planeten. Star Wars: Galaxy of Creatures waard ferspraat fia de webside fan StarWarsKids.com.
Star Wars: Visions
Star Wars: Visions is in tekenfilmsearje út 2021 yn Japanske animestyl, dy't bestiet út njoggen ôfleverings mei in spyldoer fan 13 oant 22 minuten it stik. It is eins in soarte fan blomlêzing, mei't eltse ôflevering makke is troch oare animators en in oar ûnderwerp behannelet. Se spylje allegearre yn it Star Wars-hielal, mar binne net beheind ta kanonike tiidlinen. Star Wars: Visions waard yn twa talen (Ingelsk en Japansk) ferspraat fia Disney+, de eigen streamingtsjinst fan The Walt Disney Company.
Star Wars: The Bad Batch
Star Wars: The Bad Batch is in tekenfilmsearje dy't yn 2021 úteinsette en anno 2022 dwaande is mei it twadde seizoen. De rige spilet fuort nei ôfrin fan 'e Kloane-oarloggen en de fêstiging fan it Galaktysk Keizerryk, lykas werjûn oan 'e ein fan 'e film Star Wars: Episode III – Revenge of the Sith. It ferhaal folget in geweargroep fan fiif eardere kloansoldaten, de "minne kloft" (bad batch) út 'e titel, wylst se as hierlingen it Stjerrestelsel troch reizgje. It earste seizoen fan 'e searje omfette 16 ôfleverings mei in spyldoer fan 23 minuten it stik. Star Wars: The Bad Batch wurdt ferspraat fia Disney+.
Star Wars: Galactic Pals
Star Wars: Galactic Pals is in tekenfilmsearje mei koarte ôfleverings, dy't op 12 april 2022 foar it earst publisearre waard fia StarWarsKids.com en YouTube. It is in spin-off fan 'e aventoeren fan 'e robot SF-R3 ("Aree") út Star Wars: Galaxy of Creatures. Yn dizze nije searje jout Aree him by M1-RE ("Miree"), foar nije aventoeren by it bestudearjen fan 'e libbensfoarmen fan it Stjerrestelsel.
Star Wars: Tales of the Jedi
Star Wars: Tales of the Jedi is in tekenfilmsearje dy't yn oktober 2022 begûn en troch de tillefyzjekritisy mei loovjende resinsjes ûntfongen waard. It is net in ferfolchsearje, mar in blomlêzing, dy't ferskate Jedi-personaazjes út it tiidrek fan 'e Star Wars-prequeltrilogy neier beljochtet. Begjin 2023 wiene der fan 'e searje 6 ôfleverings makke fan 13 oant 17 minuten it stik. De distribúsje fan Star Wars: Tales of the Jedi giet fia Disney+.
Oare takomstige, mooglike en skraste tekenfilmsearjes
Star Wars: Detours is in animearre parodysearje fan Star Wars, dy't makke waard troch de betinkers fan 'e satiryske tekenfilmrige Robot Chicken. De produksje begûn yn 2012, doe't de filmstudio Lucasfilm noch selsstannich wie. Der waarden 39 ôfleverings makke en senario's skreaun foar noch 62 oaren. Nei de oername fan Lucasfilm troch Disney, letter yn 2012, foel it projekt lykwols yn ûngenede. By Disney seach men der neat yn, dat yn 2013 waard it foar ûnbeskate tiid stillein. De al makke ôfleverings waarden nea útstjoerd.
Radio
Star Wars waard al ier adaptearre ta in harkspul op radio. George Lucas, dy't in fan wie fan KUSC-FM, it radiostasjon fan 'e Universiteit fan Súdlik Kalifornje, dêr't er studearre hie, ferkocht de radiorjochten op syn films foar de symboalyske priis fan $1 oan dy stjoerder, ynklusyf de rjochten op it gebrûk fan 'e soundtrack fan John Williams en de lûdseffekten fan Ben Burtt. KUSC-FM dielde de rjochten mei it Amerikaanske nasjonale radionetwurk National Public Radio (NPR), dêr't it bannen mei ûnderhold. Nettsjinsteande de rynske opstelling fan Lucas moast NPR dochs noch senario's foar de harkspullen skriuwe litte, stimakteurs oannimme en studioromte hiere foar in totaal budget fan $200.000. Mei't dat jild by de publike omrop net foarhâns wie, makke NPR der in ko-produksje fan yn gearwurking mei de Britske BBC, dy't in in lange tradysje fan 'e produksje fan harkspullen hie.
It earste harkspul, Star Wars, wie in trettjindielige adaptaasje fan Star Wars: Episode IV – A New Hope, en waard útstjoerd yn 1981. Mark Hamill en Anthony Daniels sprieken dêrfoar de rollen yn (fan Luke Skywalker, resp. C-3PO) dy't se yn 'e film ek spile hiene. De oare rollen waarden troch akteurs ynsprutsen dy't net ta de oarspronklike cast heard hiene. It harkspul wie in oerweldigjend súkses, en fan gefolgen waard yn 1983 in twadde harkspul makke, The Empire Strikes Back, op basis fan Star Wars: Episode V – The Empire Strikes Back. Behalven Hamill en Daniels die dêr fan 'e oarspronklike cast fan 'e film ek Billy Dee Williams oan mei, dy't de rol fan Lando Calrissian ynspriek. De trêde film út 'e oarspronklike Star Wars-trilogy, Star Wars: Episode VI – Return of the Jedi waard yn 1996 op NPR adaptearre ta it harkspul Return of the Jedi.
Literatuer
Literatuer yn it ramt fan 'e Star Wars-franchise waard oant 1999 útjûn troch Bantam Books en neitiid troch Del Rey. De publikaasje fan sokke boeken begûn al yn 1976, mei't de ferboeking fan 'e film Star Wars: Episode IV – A New Hope krapoan in jier earder ferskynde as de eigentlike film. De roman hiet yn 't earstoan Star Wars: From the Adventures of Luke Skywalker, hoewol't it letter omneamd waard ta Star Wars: A New Hope. It boek waard taskreaun oan Star Wars-betinker George Lucas, mar wie eins it wurk fan ghostwriter Alan Dean Foster. Dyselde skreau ek in ferfolchroman, Splinter of the Mind's Eye, dy't yn 1978 útkaam. De ferboekings fan 'e films Star Wars: Episode V – The Empire Strikes Back en Star Wars: Episode VI – Return of the Jedi waarden yn 1980 en 1983 skreaun troch Donald F. Glut, resp. James Kahn. Oare iere Star Wars-romans wiene The Han Solo Adventures, in trilogy fan Brian Daley dy't yn 1979 en 1980 ferskynde, en The Adventures of Lando Calrissian, ek in trilogy, dy't yn 1983 skreaun waard troch L. Neil Smith.
Tsjin 'e ein fan 'e 1980-er jierren wie Star Wars fierhinne yndodde. De bestsellertrilogy Thrawn, fan Timothy Zahn, wurdt rûnom beskôge as it wurk dat de franchise wer wekker skodde. Dêrfan ferskynde Heir to the Empire yn 1991, Dark Force Rising yn 1992 en The Last Command yn 1993. Heir to the Empire berikte sels it earste plak op 'e bestsellerlist fan The New York Times. Zahn yntrodusearre nije personaazjes dy't al gau tige populêr waarden, lykas grutadmiraal Thrawn, Mara Jade en Talon Karrde. Yn 'e trilogy, dy't spilet nei de foarfallen yn Star Wars: Episode VI – Return of the Jedi, moatte Luke Skywalker, prinsesse Leia en Han Solo it opnimme tsjin it strategysk sjeny Thrawn, ien fan 'e heechste ofsieren fan 'e eardere Keizerlike Striidkrêften, dy't fan doel is it Stjerrestelsel ûnder syn macht te bringen. Hoewol't de Thrawn-trilogy yn 2014 troch Disney retcond en ta in "leginde" fan Star Wars (Star Wars Legend) ferklearre waard, doek it personaazje fan Thrawn yn 2016 wer op yn in ôflevering fan it trêde seizoen fan 'e kanonike tekenfilmsearje Star Wars: Rebels, wêrnei't Zahn úteinsette mei it skriuwen fan nije romans oer de grutadmiraal.
Ferskate oare wichtige Star Wars-romans datearje ek út 'e 1990-er jierren. Dêrby giet it û.m. om The Truce at Bakura fan Kathy Tyers, út 1994, Children of the Jedi fan Barbara Hambly, út 1995, en de Jedi Academy-trilogy fan Kevin J. Anderson, út 1994, dy't de dielen Jedi Search, Dark Apprentice en Champions of the Force omfettet. Anderson skreau mei Rebecca Moesta tusken 1995 en 1998 ek de fjirtjindielige Young Jedi Knights-romansearje. Yn The Courtship of Princess Leia, fan Dave Wolverton, út 1994, nimt Leia yn omtinken om út praktyske redens te trouwen mei de smoarrike prins Isolder fan 'e machtige planeet Hapes, mar op 't langelêst sjocht se dêrfan ôf en kiest se foar Han Solo, wylst Isolder in oare leafde fynt. Yn Shadows of the Empire, in roman fan Steve Perry út 1996 dy't diel útmakke fan in multymediaprojekt mei deselde namme, wurdt it personaazje fan 'e gangster prins Xizor yntrodusearre, dy't letter yn ferskate oare wurken weromkeare soe.
4e milennium
|-
It 4e milennium of fjirde milennium sil fan 1 jannewaris 3001 oant 31 desimber 4000 rinne.
Star Wars
Literatuer
Lettere Star Wars-literatuer fan namme omfiemet û.m. de njoggendielige romansearje Star Wars: X-wing, dy't fan 1996 oant 1999 troch Michael Stackpole en Aaron Alliston skreaun waard, de njoggentjindielige searje The New Jedi Order, dêr't tusken 1999 en 2003 oan gearwurke waard troch ferskate auteurs, en trije rigen fan Jude Watson: it achttjindielige Jedi Apprentice (1999-2002), it alvedielige Jedi Quest (2001-2004), en it tsiendielige The Last of the Jedi (2005-2008). Yn The New Jedi Order, dat likernôch in fearnsiuw nei de foarfallen yn Star Wars: Episode VI – Return of the Jedi spilet, wurde de Yuuzhan Vong yntrodusearre, in machtich ras fan bûtenierdske wêzens fan bûten it Stjerrestelsel, dy't fan doel binne om it hiele Stjerrestelsel te feroverjen. Jedi Apprentice folget de aventoeren fan Obi-Wan Kenobi en syn master Qui-Gon Jinn yn 'e jierren foarôfgeande oan Star Wars: Episode I – The Phantom Menace. The Last of the Jedi, dat suver direkt spilet nei de foarfallen yn Star Wars: Episode III – Revenge of the Sith, folget de ferrjochtings fan Obi-Wan, Yoda en de oare oerlibjende Jedi nei de fêstiging fan it Galaktysk Keizerryk en de hast folsleine útrûging fan 'e Jedi-oarder.
Strips
Strips yn it ramt fan 'e Star Wars-franchise ferskynden fan 1977 oant 1986 by útjouwerij Marvel Comics. De ierste Star Wars-strips waarden fan 1977 oant 1979 publisearre yn it Marvel-blêd Pizzazz. Mids 1980-er jierren ynspirearren de tekenfilmsearjes Star Wars: Droids en Ewoks de rige Star Comics by Marvel.
Oan 'e ein fan it desennium waard de lisinsje oernommen troch Dark Horse Comics, dat ferskate populêre en ynfloedrike Star Wars-strips publisearre, lykas Dark Empire (1991-1995), Tales of the Jedi (1993-1998), X-wing Rogue Squadron (1995-1998), Star Wars: Republic (1998-2006), Star Wars Tales (1999-2005), Star Wars: Empire (2002-2006) en Knights of the Old Republic (2006-2010).
Nei't Lucasfilm yn 2012 oernommen wie troch The Walt Disney Company, waard yn 2014 oankundige dat de striplisinsje fan Star Wars per 2015 weromkeare soe nei Marvel Comics, mei't Disney yn 2009 Marvel Entertainment, de memme-ûndernimming fan dy útjouwerij, oankocht hie. De earste nije publikaasjes fan Star Wars-strips troch Marvel Comics wiene de striprigen Star Wars en Star Wars: Darth Vader en de stripminysearje Star Wars: Princess Leia, allegear út of begjinnend yn 2015.
Grutte Priis Formule 1 fan Itaalje 2002
Utslaggen fan de Grutte Priis Formule 1 fan Itaalje 2002 yn Monza op 15 septimber 2002. It wie de fyftjinde fan 17 races fan de Formule 1 yn 2002. Hy waard op it Sirkwy fan Monza hâlden. De race waard hâlden oer 53 omgongen, op it 5,7 km lange sirkwy foar in raceôfstân fan 306,7 kilometer.
Star Wars
Muzyk
Yn it ramt fan 'e Star Wars-franchise binne de folgjende soundtrackalbums ferskynd:
Filmkomponist John Williams is de auteur fan 'e soundtracks fan alle njoggen films fan 'e Skywalker Saga. Ta syn wurk hearre ferskate tige bekend meldijen, lykas Star Wars (Main Title), ek wol Luke's Theme neamd, Star Wars Secondary Theme, Obi-Wan Kenobi's Theme, Princess Leia's Theme, Han Solo and the Princess, de Rebel Fanfare, en The Imperial March ("De Keizerlike Mars"), ek wol Darth Vader's Theme neamd:
Nei Star Wars: Episode IX – The Rise of Skywalker liet de ûnderwilens op jierren rekke Williams witte net mear foar meiwurking oan fierdere Star Wars-films beskikber te wêzen. De soundtrack fan 'e lange tekenfilm Star Wars: The Clone Wars waard komponearre troch Kevin Kiner, en de soundtracks fan 'e spin-off-films Rogue One en Solo waarden makke troch Michael Giacchino, resp. John Powell. Alle trije makken se dêrby gebrûk fan earder wurk fan Williams.
Fideospultsjes
Yn it ramt fan 'e Star Wars-franchise binne ek gâns fideospultsjes ferskynd, neffens in telling út 2017 mear as hûndert. Sjoch foar in folsleine en byholden list fan alle Star Wars-fideospultsjes dizze side yn 'e Ingelske Wikipedy.
Rollespullen
Yn it ramt fan 'e Star Wars-franchise binne ferskate rollespullen útbrocht. De wichtichsten binne: Sjoch foar in folsleine en byholden list fan alle Star Wars-rollespullen dizze side yn 'e Ingelske Wikipedy.
Multymediaprojekten
Multymediaprojekten besteane út wurken dy't yn ferskate soarten media publisearre wurde; de Star Wars-franchise omfiemet ferskaten fan sokke projekten. Sa wie Star Wars: Shadows of the Empire (1996), dat yn 'e ynterne gronology fan 'e franchise spilet tusken de films Star Wars: Episode V – The Empire Strikes Back en Star Wars: Episode VI – Return of the Jedi yn, in multymediaprojekt dat bestie út in roman fan Steve Perry, in rige stripalbums, in fideospultsje en in stikmannich action figures.
Ikoan
In ikoan (fan it Grykske εικων, ôfbyld) is in foarstelling fan in bibelsk figuer of in hillige of meardere hilligen, dy't fral yn otterdokse tsjerken te finen binne. Ek yn de roomske tsjerken binne fakentiden wol ikoanen te sjen, mar folle minder as yn otterdokse tsjerken. Fakentiden giet it dan om in foarstelling fan Us Leaffrou fan altydduorjende Help.
Omrin (bedriuw)
Omrin, yn 'e folksmûle ornaris De Omrin neamd, is in bedriuw dat ôffal ynfandelet yn Fryslân en Grinslân, en ôffal ferwurket foar húshâldings yn Fryslân, Grinslân, de noardlike Feluwe en de stêden Flaardingen en Skiedam. Sûnt 2004 is Omrin de hannelsnamme fan sawol N.V. Fryslân Miljeu (oprjochte yn 1999) as Afvalsturing Friesland N.V. (oprjochte yn 1995).
Blineliedhûn
In blineliedhûn, ek wol koartwei liedhûn, is in hûn dy't beleard is as assistinsjehûn foar bline minsken en lju dy't tige min sjen kinne. Sokke hûnen hawwe leard om harren minske feilich troch it ferkear en by obstakels lâns te lieden (dêrfandinne de namme). It is lykwols in misferstân dat blineliedhûnen sels witte wêr't se hinne moatte; dat bepaalt de bline troch in systeem fan oanlearde kommando's. Yn in soad lannen, benammen yn 'e Westerske wrâld, binne blineliedhûnen by wet útsûndere fan 'e foarskriften, bygelyks foar tagong fan hûnen yn winkels, horekagelegenheden en iepenbier ferfier, dy't foar oare hûnen jilde. It is beslist net de bedoeling dat blineliedhûnen ûnder harren wurk troch omstanners oanhelle of fuorre wurde. It ôfdwaan fan 'e liedbûgel is foar de hûn it teken dat er even lins nimmen kin.
Notre Dame (Dinant)
De Collegiale Notre Dame (Frysk: Kollegiale Us-Leaffrouwetsjerke) is in goatyske tsjerke yn de Belgyske stêd Dinant (Walloanje). It bouwurk waard fan grize kalkstien boud út de omkriten fan Dinant.
Skiednis
De tsjerke waard yn de 10e iuw yn romaanske styl boud, mar ferwoastge yn 1227 doe't in stik oerhingjende rots del kaam. Dêr kamen 36 minsken by om it libben. Allinnich it noardlike romaanske portaal fan dy eardere tsjerke bleau bewarre.
De nije tsjerke waard wer opboud yn goatyske styl. It koer en it dwersskip waarden om 1250 hinne foltôge. De tuorren en de trijeskippige tsjerke folgen yn likernôch 1280. De bou fan de middelste klokketoer, bekroand mei in sipelfoarmige opbou en lantearn, kaam yn 1566 ree. Dizze klokketoer wie eins bedoeld foar it stêdhûs. Tsjin it ein fan de 16e iuw krige it middenskip en it dwersskip in nij ferwulft. It koer hat in omgong, mar gjin kapellekrâns.
Yn de 19e iuw en nei in bombardemint yn 1914 wiene der restauraasjes oan de tsjerke.
It finster yn it dwersskip waard makke troch de glesker Gustave Ladon (1863-1942) en heart ta de grutste glêsruten yn Jeropa. Yn it rút wurde Bibelske foarstellings ôfbylde.
Omrin (bedriuw)
De direksje fan Omrin bestiet njonken algemien direkteur John Vernooij út Meinard Kuipers, Hein Grafhorst, Steven van der Velde, Seerp Bosch en Tedo Rijm (2017).
Star Wars
Multymediaprojekten
Star Wars: The High Republic (fan 2020 ôf) is krekt sa'n multymediaprojekt. It spilet yn it tiidrek fan 'e Hege Republyk, likernôch 200 jier foar de foarfallen yn 'e films fan 'e Skywalker Saga, en is ferdield yn trije fazen: Light of the Jedi (2020-2022), Quest of the Jedi (fan 2022 ôf) en Trials of the Jedi (tiid noch ûnbekend). In subprojekt fan Star Wars: The High Republic is Star Wars: The Great Disaster, oer de ynfal yn 'e Galaktyske Republyk fan 'e antagonistyske "romte-Wytsingen" de Nihil, en it regaad meitsjen troch de Jedi. Star Wars: The High Republic omfettet romans, koarte ferhalen, strips, lústerboeken en fideospultsjes.
Blineliedhûn
Wurk
Blineliedhûnen kinne harren baaske feilich by obstakels lâns liede, lykas stoeprânen, beammen, ôffalcontainers, op it trotwaar parkearre fytsen, lantearnepeallen en leechhingjende tûken en sinneskermen. Ek kinne se harren baaske feilich troch it ferkear liede, mei't se bygelyks leard hawwe om beide kanten út te sjen foar it oerstekken fan in strjitte. It is lykwols in misferstân dat blineliedhûnen sels altyd it paad witte en harren minske inkeld op sleeptou nimme. Yn alle gefallen moat de bline witte wêr't er hinne wol en mei kommando's de hûn de goede kant út stjoere, wêrnei't de hûn him of har helpt om 'e rûte sûnder swierrichheden ôf te lizzen. Ien fan 'e belangrykste taken fan in blineliedhûn is 'yntelliginte oerhearrigens'. Dat komt derop del dat in liedhûn leard hat om in kommando fan syn baaske te wegerjen as er ynskat dat de útfiering fan dat kommando foar himsels en syn baaske gefaar opsmite sil.
Der moat fierders wol rekken mei holden wurde dat hûnen kleureblyn binne foar read- en grientinten, en dat se net oer it yntellekt beskikke om ferkearsbuorden te ynterpretearjen. Wol jout de hûn ûnderweis beskate punten oan, lykas it foarkommen fan sydstrjitten, dêr't de bline him of har dan op oriïntearje kin. Dêrnjonken kin in stikmannich kommando's brûkt wurde om 'e hûn beskate algemiene dingen oanjaan te litten, lykas "sykje in sebrapaad", "sykje de brievebus", "wêr is de doar?", "sykje in sitplak", ensfh. Op rûtes dy't geregeldwei ôflein wurde, ken de hûn nei ferrin fan tiid sels it paad. As syn baaske bygelyks de boadskippetas foar 't ljocht hellet, wit de hûn al wêr't de reis hinne giet.
Skiednis
De ynset fan hûnen as blineliedhûnen giet, alteast op sporadyske basis, teminsten werom oant yn 'e sechstjinde iuw, mei't it Ingelsktalige rymalfabet A Was an Archer út dy tiid datearret. De twadde regel dêrfan is: "B was a blind-man / Led by a dog" ("B wie in bline / laat troch in hûn"). De earste skoallen dêr't blineliedhûnen in systematyske oplieding krigen, waarden lykwols pas ûnder de Earste Wrâldoarloch (1914-1918) oprjochte. Dat waard dien yn Dútslân, mei as bedoeling om 'e bline oarlochsfeteranen mear mobiliteit en libbenskwaliteit te jaan. Bûten Dútslân kaam pas belangstelling foar assistinsjebisten doe't Dorothy Harrison Eustis, in Amerikaanske hûnefokster dy't yn Switserlân wenne, yn 1927 in eachtsjûgeferslach oer de skoalle foar blineliedhûnen yn Potsdam skreau, dat publisearre waard yn it tydskrift The Saturday Evening Post.
Ikoan
De ikoan is meastentiids in op hout skildere foarstelling, mar ek fan oar materjaal kinne ikoanen makke wurde. Sa binne der bygelyks foarstellings op muorren, mozaïeken, tekstyl of sels fan byldhouwurk. Hiel faak giet it om foarstellings fan de Jongfaam Marije mei it Bern Jezus, mar it kinne likegoed oare bibelske figueren wêze of hilligen. It ôfbyld wurdt net allinnich as in yllustraasje beskôge, mar it makket diel út fan in religieus boadskip en wurdt sjoen as de fysike manifestaasje fan wa't it fertsjintwurdiget.
Night Shift
"Night Shift", "Nightshift" of "The Night Shift" of "The Nightshift" hat yn de Wikipedy ferskate betsjuttings:
Jan Frederik Helmers
220px|thumb|Jan Frederik Helmers (portret fan P.Velijn - Atlas van Stolk Rotterdam). Jan Frederik Helmers (Amsterdam, 7 maart 1767 – dêre, 26 febrewaris 1813) wie in Nederlânsk dichter en tige begoedige sakeman.
Blineliedhûn
Skiednis
Datselde jiers noch krige de bline Amerikaanske senator Thomas D. Schall, út Minnesota, in ymportearre blineliedhûn út Dútslân. Foar de measte Amerikaanske blinen kaam der lykwols pas útsicht op in eigen liedhûn nei't Morris Frank, in ynwenner fan Nashville, in jier letter út Switserlân weromkearde mei de hûn Buddy, dy't traind wie troch Eustis. Frank en Buddy giene neitiid op toernee troch de Feriene Steaten, om 'e Amerikanen fan it nut fan blineliedhûnen te oertsjûgjen, en teffens fan 'e needsaak om sokke hûnen ta te stean op plakken dêr't hûnen ornaris net komme mochten. Yn 1929 rjochten Eustis en Frank tegearre de earste blineliedhûneskoalle yn 'e Feriene Steaten op, The Seeing Eye, yn Nashville, dy't yn 1931 ferhuze waard nei Nij-Jersey.
De earste blineliedhûnen yn it Feriene Keninkryk wiene fjouwer hûnen dy't yn Dútslân traind wiene, en dy't op 6 oktober 1931 yn Wallasey (Merseyside) oerdroegen waarden oan harren nije eigners. Dat wiene alle fjouwer bline feteranen út 'e Earste Wrâldoarloch. Yn 1934 waard The Guide Dogs for the Blind Association oprjochte, dy't úteinsette mei de training fan blineliedhûnen yn it Feriene Keninkryk. De earste permaninte hûnetrainer fan dy organisaasje wie in Russyske âld-ofsier, kaptein Nikolai Liakhoff, dy't yn 1933 nei Ingelân ta emigrearre wie.
Rassen
Lang net alle hûnerassen binne like geskikt om as blineliedhûn te tsjinjen. It leit foar de hân dat bygelyks chihuahua's der te lyts foar binne, wylst de Deenske dogge wer ûnhandige grut is. Mar ek de mentale ynstelling fan 'e hûn is tige wichtich. Hjoed de dei wurde benammen golden retrievers, labradors en goldadors (krusings tusken golden retrievers en labradors) ynset as blineliedhûnen. Guon skoallen brûke ek standertpoedels en labradoedels (krusings tusken labradors en standertpoedels) foar dizze rol.
Star Wars
Tydskriften
Star Wars Insider hat in protte ferskillende útjouwers hân, mar sûnt de midden fan 'e 2000-er jierren wurdt it blêd útbrocht troch Titan Magazines. Behalven yn 'e Feriene Steaten en oare Ingelsktalige lannen, lykas Kanada en Austraalje, wurdt Star Wars Insider ek troch Star Wars-fans yn oare lannen en territoaria lêzen, mar net yn Dútslân, dat syn eigen offisjele Star Wars-blêd hat: Star Wars: Das offizielle Magazin. Yn it Feriene Keninkryk bestie foarhinne ek in selsstannich blêd, Star Wars Magazine, mar dat gie yn 2007 op yn Star Wars Insider.
Jan Frederik Helmers
Ut syn gedichten docht bewûndering bliken foar de Renêssânse en Voltaire. It gedicht De Hollandsche natie út 1812 feroarsake swierrichheden mei de Frânske besetting. Doe't de plysje him arrestearje woe en oerbringe woe nei Parys, koe syn sweager Cornelis Loots allinne it lyk fan de krekt ferstoarne Helmers sjen litte.
De Frânske besetters ferbeane de publikaasje fan De Hollandse natie.
Neisieten
Jan Helmers en dy syn broer Willem Helmers, fersetslju yn de Twadde Wrâldoarloch, wiene syn lêste neisieten. Sy waarden yn 1943 troch de Dútsers yn Berlyn fusillearre.
Ikoan
De wand fan ikoanen dy't it alderhillichste yn in otterdokse tsjerke ôfskermet fan de rest fan de tsjerke wurdt in ikonostaze neamd (te fergelykjen mei it doksaal dat eartiids yn westerske tsjerken it heechalter en it koer skiede fan de rest fan de tsjerke). Yn otterdokse hûshâldings hingje en/of steane yn in spesjale hoeke fan de keamer fakentiden famylje-ikoanen, fakentiden mei in baarnende oaljelampe.
Star Wars
Attraksjes yn ferdivedaasjeparken
De earste attraksje yn in ferdivedaasjepark dy't basearre wie op Star Wars wie Star Tours, dat yn 1987 iepen gie yn Disneyland yn Anaheim (Kalifornje). Gâns oare attraksjes yn ferdivedaasjeparken fan Disney oer de hiele wrâld binne sûnt makke yn it ramt fan Star Wars. Sjoch foar in folsleine en byholden list fan alle sokke attraksjes dizze side yn 'e Ingelske Wikipedy.
Merchandising
It súkses fan 'e films fan 'e oarspronklike Star Wars-trilogy hie as gefolch dat Star Wars al yn 'e 1980-er jierren ien fan 'e meast kommersjalisearre mediafranchises yn 'e wrâld waard. It bliek in geniale set te wêzen fan Star Wars-betinker George Lucas om by de produksje fan 'e orizjinele film yn 1977 yn te stimmen mei in hap fan $500.000 út syn eigen salaris om yn ruil dêrfoar it folsleine eignerskip fan 'e merchandisingrjochten op 'e franchise yn 'e hannen te krijen. Mear as alle opbringsten fan films en tillefyzjesearjes hat dat him smoarryk makke. Yn 1987 wie der mei de merchandising fan 'e oarspronklike filmtrilogy al $2,6 miljard fertsjinne; tsjin 2012 hie de merchandising om 'e earste seis films fan 'e Skywalker Saga hinne al $20 miljard opbrocht.
By de merchandising yn it ramt fan Star Wars kin men tinke oan boartersguod-ljochtsabels en T-shirts en oare klean bedrukt mei Star Wars-yllustraasjes, -logo's of -slogans (lykas May the Force by with you). In ruilkaartspul (Star Wars Trading Cards), waard sûnt 1977 produsearre troch Topps. Fan 1995 oant 2001 wie de lisinsje yn 'e hannen fan Decipher, Inc., dat it Star Wars Customizable Card Game op 'e merk brocht. Pez dispensers (apparaatsjes dy't lytse suertsjes ôfjouwe) waarden fan 1997 ôf yn 'e foarm fan Star Wars-personaazjes makke.
De popkes ("action figures") mei tabehear, dy't sûnt 1977 produsearre waarden troch Kenner Products, wiene tige populêr (foar in list, sjoch hjirre). Tsjintwurdich binne de ierste edysjes fan dy popkes, mitsdat se noch yn 'e oarspronklike ferpakking sitte dy't nea iepenmakke is, tige weardefolle collector's items. Sûnt de 1990-er jierren is de lisinsje foar de produksje fan Star Wars-action figures yn 'e hannen fan boartersguodprodusint Hasbro.
Ikoan
Somtiden hawwe ikoanen in frame fan ealmetaal (ferguld, fersulvere of fan goud). Sa'n metalen beskerming wurdt in riza (Russysk: риза, transliterearre: riza; oersetting: "himd") of oklad (оклад, tr:. oklad; "bedutsen") neamd. De riza fan belangrike ikoanen yn tsjerken wurde fakentiden ek noch fersierd mei ealstiennen.
Star Wars
Merchandising
It Deenske boartersguodmerk Lego bemachtige yn 1999 in lisinsje om eigen produkten yn it ramt fan 'e Star Wars-franchise te produsearjen. Ta promoasje fan dy Lego Star Wars-sets makke it bedriuw in rige koarte tekenfilmparodyen en in animearre minysearje. De Lego Star Wars-fideospultsjes, dy't sûnt 2005 ferskynden, waarden troch de kritisy rûnom love en ûntjoegen har ta grutte bestsellers.
It earste boerdspul yn it ramt fan Star Wars wie Star Wars: Escape from the Death Star, dat yn 1977 tagelyk mei de earste film útbrocht waard. Ferzjes fan Monopoly, Trivial Pursuit en Battleship mei in Star Wars-tema waarden yn 1997 op 'e merk brocht. It bekende boerdspul Risk is troch produsint Hasbro twaris ta in Star Wars-tema adaptearre: Star Wars Risk: The Clone Wars Edition, út 2005, en Risk: Star Wars Original Trilogy Edition (2006).
Tematyk
Kwa tematyk kin Star Wars yn it foarste plak opfet wurde as in striid tusken goed en kwea, wêrby't de Jedi it goede fertsjintwurdigje en de Sith it kwea. Om dat ûnderskie fuort te sterkjen, makket de franchise gebrûk fan jungiaanske archetypes as "it skaad", dat mei de Sith ferbûn wurdt, en teffens mei eleminten út it kristendom, lykas de werjefte fan 'e Sith Darth Maul, wêrfoar't stipe wurdt op tradisjonele foarstellings fan de duvel. Anakin Skywalker wurdt dêrfoaroer delset as in messiaansk figuer, fuortkommen út in ûnbesmodzge ûntfinzenis. Hy wurdt ornearre de "Utkarde" te wêzen, waans komst lang foarsein is yn profesijen. Oars as Jezus yn it kristendom komt er, yn Star Wars: Episode III – Revenge of the Sith, te fallen en ferwurdt yn 'e foarm fan Darth Vader ta in wurktúch fan it kwea. Yn Star Wars: Episode VI – Return of the Jedi komt er lykwols ta ynkear en berikt er ferlossing troch syn selsopoffering foar syn soan Luke. Star Wars-betinker George Lucas hat sein dat it haadtema fan 'e hiele franchise eins ferlossing is.
De striid tusken goed en kwea komt yn Star Wars ek ta utering as de politike wrakseling tusken demokrasy, yn 'e foarm fan 'e Galaktyske Republyk, it Rebelleferbûn en it Ferset, en diktatuer, fertsjintwurdige troch it Galaktysk Keizerryk en de Earste Oarder. Fjildslaggen fan 'e Gunganen tsjin 'e Hannelsfederaasje (yn Star Wars: Episode I – The Phantom Menace) en fan 'e Ewoks tsjin 'e stoarmtroepers (yn Star Wars: Episode VI – Return of the Jedi) litte de botsing sjen tusken primitive en mear ûntwikkele maatskippijen, ferlykber mei de Amerikaanske Yndiaanske oarloggen of de Fjetnamoarloch.
De militêre unifoarmen fan 'e Keizerlike Striidkrêften en de foarm fan 'e helm fan Darth Vader waarden mei opsetsin ynspirearre troch de legerunifoarmen fan 'e Dútske Wehrmacht yn 'e Twadde Wrâldoarloch, en itselde jildt foar de flagge fan it Galaktysk Keizerryk, dy't read mei in swart en wyt embleem yn 'e midden is, wat tinken docht oan 'e heakkekrúsflagge fan nazy-Dútslân. De manear dy't Palpatine brûkt om himsels ta keizer te meitsjen, mei it kânselierskip as opstapke, ferwiist fierders dúdlik nei it kânselierskip fan Adolf Hitler foar't er himsels ta Führer útrôp. En de Grutte Suvering fan 'e Jedi spegelet yn guon opsichten de foarfallen fan 'e Nacht fan 'e Lange Messen. It ferdjer fan binnenút fan 'e Galaktyske Republyk, dat it foar Palpatine mooglik makket en bewurkmasterje de fal fan dy steat, is dan wer in neibearing fan 'e fal fan 'e Romeinske Republyk en de oprjochting fan it Romeinske Ryk troch Augustus Oktavianus.
De franchise linet fierders swier op 'e kweeste fan 'e held, in literêr motyf dat al brûkt waard yn 'e Midsiuwske ridderromans. Yn 'e letterkunde waard it as in archetypysk sjabloan beskreaun troch Joseph Campbell, in saakkundige op it mêd fan 'e ferlykjende mytology. Eltse haadpersoan út 'e Skywalker Saga, te witten Luke yn 'e oarspronklike trilogy, Anakin yn 'e prequeltrilogy en Rey yn 'e ferfolchtrilogy, folget de stappen fan sa'n syklus of leit se efterstfoarst ôf om ta it kwea te ferfallen. In krúsjaal elemint is dêrby eat dat Campbell omskriuwt as "boetedwaning mei de heit". De ûntdekking fan Luke dat Darth Vader eins syn heit is, foarmet it sintrale draaipunt fan 'e hiele Skywalker Saga en wurdt beskôge as ien fan 'e ynfloedrykste en meast ferrassende plotûntjouwings út 'e filmskiednis. It ferlies fan Qui-Gon Jinn, dy't in heitefiguer is foar Obi-Wan Kenobi, hat grutte ynfloed op 'e fierdere ûntwikkeling fan sawol Obi-Wan as Anakin, mei't Obi-Wan en keizer Palpatine allebeide heitefigueren binne foar Anakin. En opperste lieder Snoke fiteret Kylo Ren oan om syn heit Han Solo te fermoardzjen, wylst Kylo it feit dat Rey in wees is, brûkt om te besykjen har nei de tsjustere kant fan de Krêft oer te heljen.
Rients Yntema
Rients Yntema of Rients D. Yntema (syn efternamme wurdt soms ek stavere as IJntema; Penjum, 19 oktober 1831 – dêre, 1 febrewaris 1884) wie in Frysk keatser dy't yn 'e njoggentjinde iuw fiif kear de PC wûn.
Star Wars
Kulturele ynfloed
De Star Wars-franchise hat in oansjenlike ynfloed útoefene op 'e Amerikaanske kultuer en yndirekt ek op 'e popkultuer fan 'e hiele Westerske wrâld, dy't ommers sterk ûnder ynfloed stiet fan 'e Amerikaanske filmyndustry fan Hollywood. Ferwizings nei it fiktive hielal fan Star Wars binne 45 jier nei it útkommen fan 'e earste film stevich ferankere yn it Amerikaansk-Ingelsk. Sa kaam al yn 'e 1980-er jierren it Strategic Defense Initiative, in Amerikaansk definsjeprogramma foar de ferdigening tsjin ynterkontinintale ballistyske raketten yn 'e folksmûle bekend te stean as it "Star Wars-programma". It gebrûk fan dy oantsjutting waard al rillegau sa algemien dat politisy it programma ek sa begûnen te neamen. Fierders binne frazen lykas evil empire ("ryk fan it kwea") en may the Force by with you ("mei de Krêft mei dy/jo wêze") ûnderdiel wurden fan it moderne spraakgebrûk.
Rients Yntema
Libben en karriêre
Yntema waard yn 1831 berne yn Penjum, yn 'e doetiidske gritenij Wûnseradiel. Hy moat al foar 1854 úteinset wêze mei in karriêre yn it keatsen, mar út dy tiid is gjin ynformaasje oerlevere. Yn elts gefal wûn er yn 1854 de PC yn Frjentsjer mei in partoer dat fierders bestie út Pieter Baukes Rijpma fan Penjum en Willem Klazes Boorsma fan Tsjummearum.
Blineliedhûn
Rassen
De labradoedel is spesjaal fokt om in liedhûn te krijen dy't gjin of mar amper allergyske reäksjes opropt. Hoewol't Dútske hardershûnen foarhinne ek faak as blineliedhûnen ynset waarden, binne de measte opliedingsynstituten dêrmei opholden fanwegen de feardichheid en de oanhâldende sterk liedende rol dy't de bline hawwe moat om sokke hûnen yn 'e stringen te hâlden. It populêrst as blineliedhûn is tsjintwurdich de labrador, dy't in geunstige grutte hat, maklik yn it ûnderhâld is fanwegen syn koarte hier, net mei folle sûnensswierrichheden oanhelle rekket en in sêftaardige ynstelling hat mei de wil om it baaske te helpen.
Sitewaasje yn Nederlân
Yn Nederlân wurde blineliedhûnen oplaat en ôflevere troch fiif ferskillende opliedingsynstituten, dy't allegear lid binne fan 'e Ynternasjonale Federaasje fan Blineliedhûneskoallen (IGDF). Dêr wurde oer it algemien labradors, golden retievers en (noch altyd) Dútske hardershûnen traind, en soms labadoedels en goldadors.
Diskriminaasje
Yn Austraalje, Brazylje, it Feriene Keninkryk, de Feriene Steaten, Kanada, Malta, Portegal, Súd-Koreä, Switserlân en guon oare lannen is it by wet ferbean om blineliedhûnen de tagong te wegerjen op plakken dêr't leden fan it publyk dy't gjin hûn by harren hawwe, wol komme meie. Om't beskate streamings binnen de islaam hûnen as ûnreine bisten beskôgje, wegerje guon islamityske taksysjauffeurs en winkellju blineliedhûnen yn harren auto's en winkels. Yn 2003 stelde de Britske Islamic Sharia Council lykwols in net-binende rjochtline op wêryn't steld waard dat de wenstige islamityske regels oangeande hûnen net fan tapassing binne op blineliedhûnen en oare assistinsjehûnen.
Rients Yntema
Libben en karriêre
Yn 1858 wûn Yntema de PC fannijs, doe mei Pieter Baukes Rijpma en Pieter Ulbes Rijpma, dy't allebeide ek út Penjum ôfkomstich wiene. Deselde trije mannen triomfearren noch twaris, op 'e PC fan 1860 en op 'e PC fan 1861. De fyfde en lêste kear dat Yntema de PC wûn, wie yn 1862, doe't er dat die mei Pieter Baukes Rijpma en Hielke Folkerts Post fan Kimswert.
Yn totaal garre Yntema 34 punten op foar it Ivich Keatsklassemint foar't er yn 1865 ophold mei keatsen. Hy kaam yn 1884 yn 'e âlderdom fan 52 jier yn syn berteplak Penjum te ferstjerren.
Star Wars
Kulturele ynfloed
De earste Star Wars-film, Star Wars: Episode IV – A New Hope, wie in kulturele ienmakker, mei't in protte minsken fan gâns ferskate eftergrûnen derfan genoaten en yn 'e wurdearring foar dy film wat hiene dat har mei-inoar ferbûn. Dyselde film wie, alteast foar in diel, ek ferantwurdlik foar de hommelse heechtijdagen dy't it sjenre fan science fiction yn 'e lette 1970-er en 1980-er jierren trochmakke. Science fiction-films, foartiid inkeld foarbeholden oan in tige beskaat diel fan it publyk, ûntjoech him yn dy tiid ta in mainstreamsjenre.
Troch it ûnbidige súkses fan Star Wars is de franchise fansels ek it doelwyt fan parodyen wurden. Bekende foarbylden dêrfan binne de film Spaceballs (1987) en Laugh It Up, Fuzzball: The Family Guy Trilogy, in trilogy fan tillefyzjespecials út 2007, 2009 en 2010 fan 'e tekenfilmsearje foar folwoeksenen Family Guy, wêryn't de oarspronklike Star Wars-trilogy op komysk bedoelde wize neispile wurdt mei personaazjes út 'e searje. Fans fan Star Wars hawwe fierders in protte fanfiksje en ek fanfilms produsearre. Fan dy lêsten binne der safolle dat der yn 2002 sels in groep prizen foar ynsteld waard, de Official Star Wars Fan Film Awards, sponsore troch filmstudio Lucasfilm. Ut noed oer ynbrek op copyright mochten dêr yn 't earstoan inkeld parodyen, mockumentarys en dokumintêres oan meidwaan, mar yn 2007 besleat Lucasfilm ek serieus bedoelde fanfilms foar de prizen meitingje te litten. De studio moediget de makkelei fan sokke films net oan, mar komt der likemin tsjin fanwegen salang't der gjin sprake is fan in winsteachmerk.
It jediïsme is in echte filosofy en nije religieuze beweging dy't fierhinne basearre is op 'e ôfskildering fan 'e Jedi-ridders yn Star Wars. Dizze religy kaam foar it earst yn 2001 rûnom yn 'e media, doe't him by folkstellings yn ferskate lannen it Jedi-folkstellingsferskynsel foardie.
Klemen Lavrič
(12 juny 1981) is in eardere Sloveensk fuotballer. Earder spile foar Rudar Velenje, Hajduk Split, Inter Zaprešić, Dynamo Dresden, Duisburg, Omiya Ardija, Sturm Graz, St. Gallen en Karlsruhe.
Star Trek: The Motion Picture
Plot
Yn 'e twadde helte fan 'e trijeëntweintichste iuw ûntdekt de Epsilon Njoggen, in romtestasjon fan 'e Stjerrefloat fan 'e Feriene Federaasje fan Planeten, in bûtenierdske entiteit dy't ferburgen wurdt troch in massive wolk fan blauwige enerzjy en in koers folget dy't rjocht op 'e Ierde tagiet. De wolk hat gjin inkele muoite om trije nije romteskippen fan it Klingonryk te ferdylgjen as er dêrtroch oanfallen wurdt. As Epsilon Njoggen de wolk besiket te ûndersykjen, wurdt ek it romtestasjon ferneatige.
Polikarpov I-16
De Polikarpov I-16 (Russysk: Поликарпов И-16) wie in modern Sovjet-jachtfleanmasine doe't it om 1935 yntrodusearre waard. De fleanmasines wienen de rêchbonke fan de Sovjet Loftmacht by it út ein setten fan de Twadde Wrâldkriich. It type waard ek brûkt yn de Spaanske boargerkriich en de Slach by Halhin Gol.
Zlatan Ljubijankić
(15 desimber 1983) is in Sloveensk fuotballer. Earder spile foar Domžale, Gent, Omiya Ardija en Urawa Reds.
Werst
De werst (Russysk: верста, wersta) is in âlde Russyske lingtemjitte dy't gou yn it Russyske Ryk fan 1721 oant 1917.
Star Trek: The Motion Picture
Plot
Yn in baan om 'e Ierde leit it romteskip de USS Enterprise ûnderwilens foar grut ûnderhâld yn in romtedok. De eardere gesachfierder fan it skip, James T. Kirk, is befoardere ta admiraal en wurket no as stêfsjef op it haadkertier fan 'e Stjerrefloat yn San Francisco. Om't de Enterprise it iennichste skip is dat ticht genôch by is om op 'e tiid yn aksje te kommen, jout de lieding fan 'e Stjerrefloat de Enterprise opdracht om 'e blauwe wolk te ûnderskeppen, te ûndersykjen en sa nedich mei geweld tsjin te kearen.
Werst
In werst is 1066,78 meter en is ferdield yn:
Joets
Libben en wurk
Gerard ('Gerrit') Wiersma waard yn 1931 berne op De Jouwer as ienige soan fan Willem Wiersma en Tryntsje de Wrede. Syn bertehûs wie in hoekhûs oan de Slachtedyk, itselde hûs dêr't syn pake en beppe wenne hiene. Gerard makke de MULO net ôf en neidat er in skoftlang spuonjonge west hie waard hy meubelmakker. Hy makke wol polsstokblokken, skoatsblokken en klompen.
Polikarpov I-16
Untjouwing
Al dwaande mei de Polikarpov I-153, sette Nikolaj Nikolajevitsj Polikarpov alfêst útein mei in avansearre ienpersoans jachtfleantúch dat nijmoadrichheden hie sa as tsjellen dy't ynlutsen wurde koenen en in Wright-stjermotor.
Star Trek: The Motion Picture
Plot
De nije systemen fan it skip moatte troch dy hommelse ynset ûnderweis noch test wurde. Kirk sjocht syn kâns skoan om, mei as argumint syn gruttere ûnderfining, it befel oer de Enterprise wer oer te nimmen. Dêrmei jaget er de nije gesachfierder, kaptein Willard Decker, tsjin him yn it harnas. De tests ferrinne min: twa ofsieren, ûnder wa de Vulcaniër Sonak, komme om by in ûngemak mei in transporter, en de ferkeard kallibrearre oandriuwing fernielt hast it hiele skip.
Polikarpov I-16
Tsjinne by
Nasjonalistysk Sina 🇫🇮: Finlân 🇪🇸: Spaanske loftmacht (1933) 🇩🇪: Dútske Loftmacht (1933) 🇵🇱: Poalske Loftmacht 🇪🇸: Spaanske Loftmacht
Star Trek: The Motion Picture
Plot
Troch de ûnbekendheid fan Kirk mei de nije systemen boazje de spannings oan tusken him en Decker, dy't troch Kirk syn gryp nei de macht weromset is ta earste ofsier. Kaptein-luitenant Spock, sels in healbloed-Vulcaniër, arrivearret om Sonak te ferfangen. Hy leit út dat er, wylst er op syn thúsplaneet Vulcanus in ritueel ûndergie om himsels te reinigjen fan emoasjes, in bewustwêzen gewaarwaard dat út 'e blauwe wolk liek te kommen. Hy wie dêrtroch net by steat en foltôgje it ritueel, mei't syn minsklike helte der in emosjonele bân mei fielde.
As de Enterprise úteinlik de enerzjywolk ûnderskept, wurdt it skip oanfallen troch in bûtenierdsk romteskip yn 'e wolk. In romtesonde ferskynt op 'e brêge fan 'e Enterprise, falt Spock oan en ûntfiert de Deltaanske navigator, Ilia. Hja wurdt ferfongen troch in roboatyske replika fan harsels, stjoerd troch de bûtenierdske entiteit yn 'e wolk dy't himsels "V'ger" (útspr.: "Vdzjur") neamt. It doel fan 'e replika is om 'e "koalstoflibbensfoarmen" oan board fan 'e Enterprise te bestudearjen.
Decker is raar gesteld troch it ferlies fan Ilia, mei wa't er in romantyske relaasje hân hat dy't er besocht nij libben yn te blazen. Hy rekket noch mear oerstjoer as er troch syn besykjen om ynformaasje fan 'e dûbelgongster fan Ilia te besetten, foar it ferstân kriget dat it ding Ilia har oantinkens en gefoelens besit. Spock giet op in ûnautorisearre romtekuier nei it bûtenierdske skip. Dêr oankommen besiket er der in Vulcaanske telepatyske geastferraning mei te foarmjen. Op dy ûnotterdokse wize ûntdekt er dat it romteskip eins V'ger sels is: in net-biologyske libbene masine.
Yn 'e kearn fan it reuseftige skip docht bliken dat V'ger eins de Voyager 6 is, in tweintichste-iuwske Ierdske romtesonde dy't ferlerngien is doe't er in swart gat ynsûgd waard. De skansearre sonde waard fûn troch in bûtenierdsk ras fan libbene masines, dy't de programmearring fan it apparaat ynterpretearren as in opdracht om alles te learen dat it leare koe en dan mei dy ynformaasje werom te kearen nei syn opdrachtjouwer, d.w.s. de Ierde. De behelpsume masines joegen de sonde in upgrade sadat er syn misje folbringe koe en stjoerden him wer út. V'ger sammele dêrnei safolle ynformaasje dat er úteinlik selsbewustwêzen berikte.